《和何子应夜读书》
宋代·冯时行

轩顼握元气，尧舜法令疏。
三王备文物，古意渐欲无。
周平一东备，列国异车书。
祖龙失云雨，大汉天为谟。
后更十数姓，年历几千余。
沧海屡清浅，兴亡如合符。
生平笑书簏，远览资良图。
滑净一棐几，万代忽森如。
佳处仍三复，此意良不虚。
岂无太乙来，青藜夜相呼。
挈我游太初，天地和蜗庐。
以思不如学，圣言岂欺予。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。